L'HERALD DE L'EIXAMPLE: Xitang i Shanghai
Avui, segon dia a Xina, hem visitat un poble que es diu Xitang, està a la província de Zhejian. És un poble que viu de l'artesania perquè en termes relatius no té turisme.És un poble conegut pels seus 104 ponts, tots diferents, i també se li diu la Venècia de la Xina.No deixa de ser curiós que un poble relativament a prop de Xangai sembla que pertanyi a un altre món.No cal dir que per les característiques d'aquest poble, és a dir, artesanal, cases baixes, tallers en portes obertes i on la gent fa vida al carrer, permet una aproximació a com és realment el poble xinès.Segurament trobareu exagerat el nombre de fotos penjades a l'àlbum per tractar-se d'un poble petit, sobretot venint de Xangai, però en un poble així la càmera s'engresca sola. La veritat.Acabada la visita de Xitang vam anar cap el Temple de Longhua que amb els seus 1700 anys d'història és el més antic de Xangai, va ser fet l'any 242 en el període dels Tres Regnes i a causa de les guerres va ser reconstruït durant el regnat de l'Emperador Tongzhi i Guangxu de la Dinastia Qing. A més de la seva llarga història és el temple més gran de Xangai. La Sala de les Sutres conserva els tres tresors del temple que són les Sutres Dazang, els segells d'or i les estàtues de Buda.Com una curiositat adicional d'aquest temple és que cada 31 de Desembre hi ha la Cerimònia de Tocar les Campanes, de cinc tones de coure, que esdevé una de les grans atraccions de Xangai, i una forma de rebre l'Any Nou de manera melòdica i celestial.Després vam tornar de nou al Bund, que si ahir al vam veure a la llum del dia avui hi hem anat per a embarcar en un petit vaixell i fer un un tomb per les aigües del riu Huangpu per tal de veure Xangai de Nit, que és una lluerna que deixa petita les llums de Manhattan.Desafortunadament, per una errada que no sé com s'ha fet, han volat 141 fotos (de la tarja? del disc dur? del pc?) i no puc posar cap foto de les dues darreres visites, però conservo molt bé la petjada deixada a la retina de veure Xangai de nit perquè ha estat el més imponent espectacle urbà que mai he vist.Addendum: Avui, 24 d'agost, han aparegut les fotos aparentment perdudes, que són les 16 primeres, per tant, ara hi ha 42 fotos. Evidentment ara es pot veure el Temple de Longhua i Xangai de Nit.Aquí hi ha les fotos, tenint en compte que les dedl matí estan després que les de la nit. Les del matí comencen amb la 216 (Shanghai), amb la 219 comença la visita de Xitang. Les tres primeres són les del primer dinar xinès (292-3-4), segueix la fàbrica de seda, el Temple de Longhua i Shanghai de nit que acaba amb la 394.
El meu fill va ser a Xangai l'any passat, la única queixa que va dur va ser la calor, però li va encantar.Benvingut de nou.
diumenge, 20 d’agost, 2006
hola soc el Manel, les fotos que més m'han agradat són: les espardenyes, el barquer i la noia que llegeix. realment transmeten totes elles una sensació de tranquil·litat i pau digne d'un poble balneari
joana, doncs jo igual que el teu fill. Espero que vagis trobant interessant el que dic i les fotos que poso del viatge per la Xina. Gràcies per la visita.Manel, la teva tria la trobo força interessant. Gràcies per la visita
Hola Albert,En Josep i jo estem seguin el teu reportatge de Xina i em sap molt greu el que et va passar amb les 141 fotos, perqué Xangai és una de les ciutats que més ens van agradar,de tota manera Xitang deu ser molt pintoresc i aquí si que tens unes fotos molt boniques.Diguem si reps els meus comentaris.Fins aviat....